احن الك والمحنة ازيد بعدد انجوم السما
ما اضن قلبي يحن والمحنة تصير الك و لغيرك
جا انت مو جلمة ولا اسم انت قطعة من القلب
والي بالقلب انت ما يسكنا غيرك
نحن ونبقى نحن وطبع الوفا تعلمناه منك
واليمر بيك ما ينساك شلون واحنا تربينا اعلى ارضك
ياخوتي لا تعتبو علي احبك يا عراق شما ابعدو بيني وبينك
كل الاوجاع والالم ينسي بس تبقى سالم والمغتصب
ما يبقى يدنس بصطالة كاعك والمحب الك يرتاح ضميرة
احنا نبجي من سنين اعلى وطن اتشردو اهلة بكل بقاع الارض
وما نريد اليوم يجي دورك
مو كافي الجروح البينا حتى جرحك ينضاف علينا
الجرح من الصعب يلتئم الا برجعتك لينا
تبقى عالي مثل نخلك شامخ والشموخ ما يلوك لغيرك
احبنك احبنك شكد ما ابعدوني عنك وجنت تمنى الموت اعلى ارضك
كل السوالف حلوة بيك والحلاة تظل بطبعك
افيش يعراق محلى ترابك والطيبين من اهلك هما كحلك
ما نصدك ذول اليحموك اليوم هما اهلك ذولة عبيد
لسيادهم لجوي اعلى دباباتهم حتى يذلو كاعك واهلك
مو تخسة وبيك اهل الغيرة والنشامى وذول هم الي يردولك حقك
ما ننساك يعراق حتى لو فركوني عنك
شكد ماتبعد الاميال احس دوم اني بكربك
شكد ماتبعد المسافات احس دوم اني بكربك
جمال نايف ابو اركان
29/5/2011
المقال لا يعبر بالضرورة عن رأي الموقع
"حقوق النشر محفوظة لموقع " فلسطينيو العراق" ويسمح بإعادة النشر بشرط ذكر المصدر"